Public procurement notice: Modification Of A Contract/Concession During Its Term
Published: 2019-11-12
Buyer: Poliisihallitus
Country: FI
Contract type: Services
CPV classification: 30200000 | 48810000: Information systems | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Poliisihallituksella on sopimus Idemia Identity & Security Francen kanssa sormenjälkijärjestelmän (AFIS) tuki- ja ylläpitopalvelusta, jatkokehityksestä ja järjestelmään liittyvien laitteiden toimittamisesta. Sopimus perustuu Poliisin tietohallintokeskuksen v. 2005 tekemään kilpailutukseen, jolla hankittiin sormenjälkijärjestelmä tuki- ja ylläpitopalveluineen. Sopimus on tullut voimaan 22.9.2008, ja se on siirtynyt 1.1.2016 Poliisihallitukselle. Sopimus on voimassa toistaiseksi ja on irtisanottavissa sovitulla irtisanomisajalla kalenterivuoden loppuun. Sopimus ei sisällä järjestelmän käytön päättymiseen ja uuteen järjestelmään siirtymiseen liittyviä palveluja.
Poliisihallitus on kilpailuttanut vuonna 2018 uuden monibiometriajärjestelmän. Nykyisen sormenjälkijärjestelmän tiedot tullaan siirtämään uuteen järjestelmään ja samalla nykyisen järjestelmän käyttö päättyy. Tämän toteuttamista varten nykyisen järjestelmän ylläpitosopimusta on välttämätöntä muuttaa.
Ylläpitosopimus jatkuu toistaiseksi voimassa olevana järjestelmän käytön päättymiseen saakka. Sopimusmuutoksella sopimuksen piiriin on lisätty järjestelmän käytön päättymiseen ja uuteen järjestelmään siirtymiseen liittyvät palvelut, mukaan lukien datan massasiirto. Uudet palvelut tilataan kirjallisesti erikseen sopimuksen mukaisilla yksikköhinnoilla. Niitä voidaan tilata enintään 300 000 EUR:lla. Tämä sopimusmuutoksen enimmäisarvo on huomioitu ilmoitetussa arviossa sopimuksen kokonaisarvosta. Sopimusmuutoksen jälkeen sopimus voi päättyä irtisanomiseen myös kesken kalenterivuoden. Sopimus irtisanotaan, kun poliisin hankkima uusi monibiometriajärjestelmä otetaan käyttöön. Tämä tapahtuu arviolta 3/2021. Sopimus tulee siis olemaan muutoksen jälkeen voimassa vielä n. 17 kuukautta. Muutetun sopimuksen kesto (alla) on tämän mukaan ilmoitettu arvio. Sopimus voi kuitenkin olla voimassa pitempään.
Ylläpitosopimus on tullut voimaan 22.9.2008. Se on siirtynyt Poliisin tietohallintokeskukselta Hallinnon tietotekniikkakeskukselle ja edelleen Poliisihallitukselle 1.1.2016 organisaatiomuutosten myötä. Sopimukseen on tehty aiemmin yksi sopimusmuutos, joka tuli voimaan 21.5.2013 hankintapäätökseen HAL/2011/270 perustuen. Sopimusta muutetaan lisäämällä siihen järjestelmän käytön päättymiseen ja uuteen järjestelmään siirtymiseen liittyvät palvelut, mukaan lukien datan massasiirto. Uudet palvelut tilataan kirjallisesti erikseen sopimuksen mukaisilla yksikköhinnoilla. Lisäksi sopimuksen irtisanomisehtoa muutetaan siten, että sopimus voi päättyä myös kesken kalenterivuoden, ja sopimukseen lisätään lauseke toimittajan avustamisvelvollisuudesta sopimuksen päättyessä. Sopimusmuutos on allekirjoitettu 28.10.2019, mutta sopijapuolet ryhtyvät toimiin muutoksen täytäntöön panemiseksi aikaisintaan 21 päivän kuluessa siitä, kun sopimusmuutosilmoitus on julkaistu.
Uuteen järjestelmään siirtymiseen liittyvä datan migraatio ja siirto edellyttävät nykyisen toimittajan erityisosaamista. Sitä ei ole käytännössä saatavissa muilta toimittajilta. Datan siirrossa on tarkoitus käyttää toimittajan yksinoikeudella omistamaa työkalua. Toimittajalla on yksinoikeus myös tietokannan tarkkaan tietomalli- ja riippuvuuskaavioon eikä kaavio ole tilaajan käytettävissä. Kaavio ja sen täysi ymmärtäminen ovat perusedellytyksiä sille, että data kyetään hakemaan oikein nykyisen järjestelmän tietokannoista ja muodostamaan niistä tarvittavat siirtopaketit. Pakettien rakenteen osalta vain nykyinen toimittaja kykenee riittävästi ohjeistamaan uuttaa toimittajaa ja vain nykyisellä toimittajalla on riittävä tieto tietorakenteiden linkittymisestä toisiinsa.


Winner: Idemia Identity & Security France SAS